《惠山泉用坡公韵》
明代·邵名世

名泉天所钟，能浣诗人腹。大哉乾坤内，支派凡几族。

剑乾与龙乾，渟泓石潭蓄。中泠逼建业，大江波相续。

谷帘音清壮，如击渐离筑。盘纡虾蟆口，郁若蛟螭蹙。

第二名兹泉，特以谤语渎。试步漪澜堂，箬裹圻新绿。

数椀通仙灵，至味胜飧玉。众泉胥朝宗，俯首甘臣仆。

圆乾郭若盆，玩之才一掬。岂知千古人，齿颊余芳馥。

天随玉川徒，游屐山中熟。诗肠瀹灵源，泱漭流万斛。

作者简介：邵名世，字翼兴，号空斋，明无锡人。壬戌进士，除南京兵部主事。